kalixlouiis/myanmar-wikipedia-corpus huggingface dataset:
အချို့သောမြေပုံများတွင် မက်ခရိတောင် "Makkari-yama" (マッカリ山) ဟူသည့်အမည်ဖြင့် မှတ်သားထားသည်ကို တွေ့ရသည်။
ပြင်ပလင့်များ – Japan Meteorological Agency Yotei Zan – Geological Survey of Japan ကိုးကား ကဏ္ဍ:ဂျပန်နိုင်ငံရှိ တောင်များ။
အဒတရတောင် (安達太良山, Adatara-yama) သည် ဂျပန်နိုင်ငံ၊ ဖုခုရှီးမားစီရင်စုတွင် တည်ရှိသည့် မီးတောင်တစ်ခု ဖြစ်သည်။
ဤတောင်သည် ဖုခုရှီးမားမြို့၏ အနောက်တောင်ဘက် ၁၅ ကီလိုမီတာခန့်အကွာနှင့် ဘန်ဒိုင်းတောင်၏ အရှေ့ဘက်တွင် တည်ရှိသည်။
၁၉၉၆ ခုနှစ်တွင် မီးတောက်ပေါက်ကွဲမှု ဖြစ်ပွားခဲ့သည်။
၁၉၀၀ ခုနှစ်တွင် မီးတောင်ပေါက်ကွဲခဲ့သဖြင့် တောင်ထိပ်မီးတောင်ဝတွင် ဆာလဖာကျောက်များရှာဖွေသည့်လုပ်သား ၇၂ ဦး သေဆုံးခဲ့သည်။
ရုပ်ပုံများ ပြင်ပလင့်များ Adatarayama - Japan Meteorological Agency Adatarayama: National catalogue of the active volcanoes in Japan - Japan Meteorological Agency Adatara Yama - Geological Survey of Japan Adatarayama: Global Volcanism Program - Smithsonian Institution ကိုးကား ကဏ္ဍ:ဂျပန်နိုင်ငံရှိ တောင်များ။
အအိဇု - ခိုမဂတခဲတောင် (会津駒ヶ岳, Aizu-Komagatake) သည် ဂျပန်နိုင်ငံ၊ ဖုခုရှီးမားစီရင်စု၊ ဟိနိုအဲမတမြို့တွင် တည်ရှိသည့် တောင်တစ်ခု ဖြစ်သည်။
ဤတောင်သည် အိုဇဲအမျိုးသားဥယျာဉ်တွင် တည်ရှိသည်။
အဆဟိတောင် (朝日岳, Asahidake) သည် ဂျပန်နိုင်ငံ၊ နီးဂတစီရင်စုနှင့် ယမဂတစီရင်စုတို့၏ နယ်နိမိတ်ပေါ်တွင် တည်ရှိသည့် တောင်တစ်ခု ဖြစ်သည်။
ဤတောင်သည် အဆဟိတောင်တန်းရှိ တောင်တစ်ခုဖြစ်ကာ ဘန်ဒိုင်း-အဆဟိအမျိုးသားဥယျာဉ်အတွင်းတွင် ပါရှိသည်။
ဤတောင်၏ တောင်ထိပ်သည် အိုး-အဆဟိဒခဲ ဖြစ်ကာ အမြင့် ၁၈၇၀ မီတာ (၆၁၄၀ ပေ) ရှိကာ ယာမဂတစီရင်စုအတွင်းတွင် တည်ရှိသည်။
အခြားဒုတိယအမြင့်ဆုံးတောင်ထိပ်သည် ခို-အဆဟိဒခဲဖြစ်ပြီး အမြင့် ၁၆၄၈ မီတာ (၅၄၀၇ ပေ) ရှိကာ အရှေ့တောင်ဘက်တွင် တည်ရှိသည်။
အခြားသောတောင်ထိပ်သည် နိရှိ-အဆဟိဒခဲ (西朝日岳) ဖြစ်ပြီး အနောက်မြောက်ဘက်တွင်တည်ရှိကာ အမြင့် ၁၈၁၄ မီတာ (၅၉၅၁ ပေ) ရှိသည်။
thumb|အဇုမမီးတောင်အုပ်စု အဇုမ - ခိုဖုဂျိတောင် (吾妻小富士) သည် ဂျပန်နိုင်ငံ၊ ဖုခုရှီးမားစီရင်စုတွင် တည်ရှိသည့် လှုပ်ရှားနေသည့်တောင်တစ်ခု ဖြစ်သည်။
ဤတောင်သည် ကတော့ချွန်သဏ္ဌာန်မီးတောင်ဝရှိသည့်အတွက် အမည်ကိုလည်း "ဖူဂျီတောင်" ကို အစွဲပြုကာ "ခိုဖုဂျိ" ဟုခေါ်ဆိုထားခြင်း ဖြစ်သည်။
အဇုမတောင်သည် ဖူဂျီတောင်နှင့် သဏ္ဌာန်အားဖြင့် ဆင်တူသည်။
ဤတောင်တွင် အွန်းဆန်းများစွာရှိသည့်အတွက် ခရီးသွားများအကြားတွင် ထင်ရှားသည်။
Takeda T.:Hello! Fukushima, page 68. အဇုမမီးတောင်အုပ်စုတွင် များစွာသော မီးတောင်ရေကန်များ ရှိသည်။
၎င်းရေကန်များတွင် "ဂေါ့ရှိခိနုမ" (ငါးရောင်ခြယ်ရေကန်) လည်း ပါဝင်သည်။
နွေဦးရာသီရောက်လာပါက တောင်တွင်နှင်းများအရည်ပျော်ကာ ယုန်ဖြူများသည် တောင်ဘေးတွင် ပေါ်ထွက်လာသည်။
ဆိုလိုသည်မှာ အရည်ပျော်နေသည့် နှင်းများသည် ယုန်ကဲ့သို့ပုံသဏ္ဌာန်မြင်ရကာ ၎င်းကို "အစေ့စိုက်ပျိုးနေသည့်ယုန်" တစ်ကောင်အဖြစ် သိကြသည်။
၎င်းကို မြင်ရပါက ဖုခုရှီးမားရှိ လူအများသည် သီးနှံများစိုက်ပျိုးရမည့်ရာသီရောက်ရှိလာသည့် အသိပေးမှုတစ်ခုအဖြစ် နားလည်လာခဲ့ကြသည်။
Takeda T.:Fukushima - Today & Tomorrow, page 12. ပြင်ပလင့်များ Azumayama – Japan Meteorological Agency – Japan Meteorological Agency Azuma Yama – Geological Survey of Japan Azumayama: Global Volcanism Program – Smithsonian Institution ကိုးကား ကဏ္ဍ:ဂျပန်နိုင်ငံရှိ တောင်များ။
လိုလိုနွယ်ဘာသာစကားများကို၊ ယီ(ယီလူမျိုးနှင့်တူသော)နွယ်ဝင်ဘာသာစကားများ နှင့် Ngwi သို့မဟုတ် Nisoic ဟုလည်းလူသိများသည်။
လိုလိုနွယ်ဘာသာစကားများသည် တရုတ်နိုင်ငံအနောက်တောင်ပိုင်း ယူနန်ပြည်နယ်တွင်အဓိက ပြောဆိုကြသော တိဗက်-ဗမာအုပ်စုဝင် ဘာသာစကားများဖြစ်သည်။
ဗမာဘာသာစကား(မြန်မာဘာသာစကား) နှင့် ဗမာနွယ်ဘာသာစကားများနှင့်နီးကပ်စွာ ချိတ်ဆက်နေသည်။
လိုလိုနွယ်ဘာသာစကားများနှင့် ဗမာနွယ်ဘာသာစကားများသည် လိုလို-ဗမာအုပ်စု၏ ကိုင်းခွဲများဖြစ်သည်။
သို့သော်လည်း လိုလို-ဗမာအုပ်စုမှ လိုလိုနွယ်ဘာသာစကားအဖြစ်ခွဲခြားဖော်ပြခြင်းသည် အငြင်းအခုံဖြစ်နေစဲဖြစ်သည်။
Ethnologue ၏ 2013 ထုတ်ဝေမှုတွင် လိုလိုနွယ် ("Ngwi") ဘာသာစကားများ၏ စုစုပေါင်းဘာသာစကားများအနက် ပြောဆိုသူ9 သန်းခန့်ကို ခန့်မှန်းထားပြီး အကြီးဆုံးသောအုပ်စုဖြစ်သည့် နော့ဆူ (မြောက်ပိုင်းယီ) ပြောဆိုသူ 2 သန်း (2000 PRC သန်းခေါင်စာရင်း) ခန့်ရှိသည်။
[a]။
ကော်ရှ်မြို့ (; ) သည် အယ်လ်ဘေးနီးယားနိုင်ငံ၏ အဋ္ဌမမြောက် လူဦးရေအများဆုံးမြို့ဖြစ်ပြီး ကော်ရှ်ခရိုင်နှင့် ကော်ရှ်မြို့တော်၏ ရုံးစိုက်ရာမြို့ ဖြစ်သည်။
မြို့၏ စုစုပေါင်းလူဦးရေမှာ ၅၁,၁၅၂ ဦးဖြစ်ပြီး ကော်ရှ်မြို့တော်၏ လူဦးရေမှာ ၇၅,၉၉၄ ဦး (၂၀၁၁ ခုနှစ် သန်းခေါင်စာရင်း) ဖြစ်ကာ၊ စုစုပေါင်း ဧရိယာ ၈၀၆ စတုရန်းကီလိုမီတာ (၃၁၁ စတုရန်းမိုင်) ရှိသည်။
၎င်းသည် ပင်လယ်ရေမျက်နှာပြင်အထက် မီတာ ၈၅၀ (၂,၇၈၉ ပေ) ခန့်မြင့်သော ကုန်းမြေမြင့်တစ်ခုပေါ်တွင် တည်ရှိပြီး မိုရာဗာတောင်တန်းများဖြင့် ဝန်းရံထားသည်။
မီရာဟိုရီ ဗလီအပါအဝင် စျေးဟောင်းဧရိယာကို မြို့၏ မြို့ပြအချက်အချာအဖြစ် သတ်မှတ်ကြသည်။
ဒေသခံ အော်တိုမန် အယ်လ်ဘေးနီးယား သူကောင်းမျိုးတစ်ဦးဖြစ်သူ အီလီယတ်စ် ဘေး မီရာဟိုရီက တည်ထောင်ခဲ့သော ကော်ရှ်မြို့ပြဧရိယာသည် ၁၅ ရာစုနှောင်းပိုင်းနှင့် ၁၆ ရာစုအစောပိုင်းမှ စတင်ခဲ့သော်လည်း၊ ၎င်း၏ လက်ရှိပုံသဏ္ဌာန်ကိုမူ မြို့၏ လျင်မြန်သော တိုးတက်ဖွံ့ဖြိုးမှုနှင့် တိုက်ဆိုင်သည့် ၁၉ ရာစုကာလတွင်မှ ပုံဖော်နိုင်ခဲ့သည်။
စျေးဟောင်းသည် အယ်လ်ဘေးနီးယား၏ ဈေးကွက်သမိုင်းတွင် အဓိကအခန်းကဏ္ဍမှ ပါဝင်ခဲ့သည်။
ကော်ရှ်မြို့သည် အယ်လ်ဘေးနီးယားနိုင်ငံအရှေ့ပိုင်း၏ အကြီးဆုံးမြို့ဖြစ်ပြီး အရေးပါသော ယဉ်ကျေးမှုနှင့် စက်မှုလုပ်ငန်းဆိုင်ရာ ဗဟိုဌာနတစ်ခု ဖြစ်သည်။
thumb|Bandai volcano (right), Nekoma volcano (left) ဘန်းဒိုင်းတောင် (磐梯山, Bandai-san) သည် ဂျပန်နိုင်ငံ၊ ဖုခုရှီးမားစီရင်စု၊ ယာမဂွန်း၊ ခိတရှိအိုဘရရွာနှင့် ဘန်ဒိုင်းမြို့၊ အိနဝရှိရိုမြို့တို့၏ နယ်နိမိတ်ပေါ်တွင် တည်ရှိသည့် မီးတောင်တစ်ခု ဖြစ်သည်။
ဤတောင်သည် လှုပ်ရှားနေသည့်မီးတောင်တစ်ခုဖြစ်ကာ အိနဝရှိရိုရေကန်၏ မြောက်ဘက်တွင် တည်ရှိသည်။
ဤတောင်သည် ဘန်းဒိုင်း - အဆဟိအမျိုးသားဥယျာဉ်တွင် ပါဝင်တည်ရှိသည်။
တောင်၏ အမြင့်ကို တိုင်းတာနိုင်မည့် စနစ်ကို ၁၉၀၄ ခုနှစ်တွင် စတင်ခဲ့သည်။
၎င်းနေရာသည် ဘန်းဒိုင်းတောင်၏ တရားဝင်အမြင့်ကို သတ်မှတ်တိုင်းတာပေးမည် ဖြစ်သည်။
သို့သော်လည်း ထိုတိုင်းတာမည့်နေရာသည် တိုက်စားခံရသည့်ဖြစ်စဉ်ကြောင့် ပျောက်ကွယ်သွားခဲ့ရသည်။
ထို့အတွက်ကြောင့် ၂၀၁၀ ခုနှစ်၊ အောက်တိုဘာလတွင် ပြန်လည်တိုင်းတာခဲ့ကာ လက်ရှိကာလအမြင့်သည် ၁၈၁၆.၂၉ မီတာ (၅၉၅၉ ပေ) ရှိသည်။
ဘန်းဒိုင်းတောင်ဟု ခေါ်ဆိုရခြင်းမှာ အဓိကတောင်ထိပ်ဖြစ်သည့် "ဘန်းဒိုင်း" ကို အစွဲပြု၍ ခေါ်ဆိုခြင်း ဖြစ်သည်။
အခြားသော တောင်ထိပ်များဖြစ်သည့် အခဟနိသည် ၁၄၃၀ မီတာ (၄၆၉၀ ပေ)၊ ခုရှိဂမိနဲသည် ၁၆၃၆ မီတာ (၅၃၆၇ ပေ) ရှိသည်။
ထိုတောင်ထိပ်များသည် ၁၈၈၈ ခုနှစ် ဘန်းဒိုင်းတောင်ပေါက်ကွဲမှုဖြစ်စဉ်ကြောင့် ဖြစ်ပေါ်လာသည့် တောင်ထိပ်များ ဖြစ်ကြသည်။
ဘန်းဒိုင်းတောင်ကို မူလက "အိဝဟရှိယာမ" ဟု ခေါ်ခဲ့ကြသည်။
အဓိပ္ပါယ်မှာ "ကောင်းကင်သို့တက်သည့် ကျောက်လှေကား" ဟု ဖြစ်သည်။
လက်ရှိအချိန်တွင် ဤတောင်ကို "အအိဇုဖုဂျိ"၊ "အအိဇုဘန်းဒိုင်း" စသည့်အမည်များဖြင့် ခေါ်ဆိုကြသည်။
တောင်ဘက်အောက်ခြေကို အိုမိုတဲဘန်းဒိုင်း၊ မြောက်ဘက်အောက်ခြေကို အုရဘန်းဒိုင်းဟု ခေါ်ကြသည်။
အိုမိုတဲဘန်းဒိုင်းမှ ကြည့်ပါက တောင်သည် သေသပ်လှပစွာ မြင်ရပြီး အုရဘန်းဒိုင်းမှ ကြည့်ပါက တောင်သည် ပြိုကျနေသဖြင့် တောရိုင်းမြေပုံစံကို မြင်တွေ့ရသည်။
၂၀၀၇ ခုနှစ်တွင် ဂျပန်နိုင်ငံ၏ ပထဝီသွင်ပြင်အရ အရေးအပါဆုံးနေရာ ၁၀၀ ထဲမှ တစ်ခုအဖြစ် သတ်မှတ်ခဲ့သည်။
ထို့အပြင် ၂၀၁၁ ခုနှစ်တွင် ဂျပန်နိုင်ငံ၏ ကာကွယ်ထိန်းသိမ်းစောင့်ရှောက်ရမည့်နေရာတစ်ခုအဖြစ် သတ်မှတ်ခဲ့သည်။
ရုပ်ပုံများ ပြင်ပလင့်များ – Japan Meteorological Agency Bandaisan – Smithsonian Institution: Global Volcanism Program Bandaisan Geopark Climbing routes – Inawashiro Tourist Association ကိုးကား ကဏ္ဍ:ဂျပန်နိုင်ငံရှိ တောင်များ။
thumbtime=9|ရေပူစမ်းသို့ မဝင်မီ သန့်စင်ဆေးကြောရသည့်ကန်နှင့် ရေပူစမ်းတွင် ရေစိမ်နေပုံပြ ရုပ်သံ အွန်းဆန်း (温泉 အသံထွက် - အွန်းဆင်း) သည် ဂျပန်နိုင်ငံရှိ ရိုးရာတည်းခိုခန်းများတွင် ဝန်ဆောင်မှုပေးသည့် ရေနွေးစိမ်သည့် ရေပူစမ်းနေရာဖြစ်သည်။
ဂျပန်တစ်နိုင်ငံလုံးတွင် အွန်းဆန်းပေါင်း ၂၅,၀၀၀ ရှိပြီး ၎င်းထဲမှ ခန့်မှန်းခြေ ၃၀၀၀ သည် သဘာဝအတိုင်းဖြစ်ပေါ်နေသည့် ရေပူစမ်းများ ဖြစ်သည်။
အွန်းဆန်းတွင် အခန်းပြင်ရေပူစမ်း (露天風呂 or 野天風呂, roten-buro / noten-buro) နှင့် အခန်းတွင်းရေပူစမ်း (内湯, uchiyu) ဟူ၍ နှစ်မျိုး ရှိသည်။
ပုံမှန်အားဖြင့် အွန်းဆန်းများသည် အခန်းပြင်တွင် ရှိခဲ့ကြသည်။
သို့သော် လက်ရှိအချိန်တွင် များစွာသော တည်းခိုခန်းများသည် ရေပူစမ်းများကို အခန်းတွင်းတွင် ပြုလုပ်လာကြသည်။
လက်ရှိအချိန်တွင် များစွာသောအိမ်များတွင် ရေပူစိမ်နိုင်သည့် ရေချိုးကန်များ ရှိနေကြပြီဖြစ်သည့်အတွက် အများအသုံးပြုနိုင်သည့် အွန်းဆန်းနေရာများသည်လည်း လျော့နည်းလာသည်။
သို့သော်လည်း ဒုတိယကမ္ဘာစစ်အဆုံးကာလကတည်းက ဂျပန်နိုင်ငံတွင် ရေပူစမ်းအပန်းဖြေမြို့များသည် တိုးပွားလာပြီး လူကြိုက်များလာခဲ့သည်။
လက်ရှိအချိန်တွင် အွန်းဆန်းတည်ရှိသည့်နေရာကို အမှတ်အသား ♨ ဖြင့် မြေပုံများတွင် ပြထားကြသည်။
ခန်ဂျိ 湯 (yu, အဓိပ္ပါယ် - ရေပူ) ဖြစ်ပြီး ရိုးစင်းစွာ ဟိရဂနဖြင့် ゆ (yu) ဟု ရေးပြီး "ယု" ဟု အသံထွက်သည်။
သတ်မှတ်ချက် ဂျပန်နိုင်ငံအွန်းဆန်းများဥပဒေအရ အွန်းဆန်းကို "မြေအောက်မှထွက်လာသည့် ပူသည့်ရေ၊ သတ္ထုဓာတ်ပါဝင်သည့်ရေ၊ ရေငွေ့ သို့မဟုတ် အခြားဓာတ်ငွေ့များ" ဟု အဓိပ္ပါယ်သတ်မှတ်ထားသည်။
ဥပဒေတွင်လည်း ရေပူသည် အနည်းဆုံး ၂၅ ဒီဂရီစင်တီဂရိတ် (၇၇ ဒီဂရီဖာရင်ဟိုက်) ရှိရန် လိုအပ်ပြီး ရေကန်၏ အနက်သည်လည်း အနည်းဆုံး ၁.၅ ကီလိုမီဝာ (၀.၉၃ မိုင်) ရှိရန် လိုအပ်သည်။
ထို့အပြင် လိုအပ်သည့် သတ္ထုဓာတ်များဖြစ်သည့် ဆာလဖာ၊ ဆိုဒီယမ်၊ အိုင်းယွန်း၊ မက်ဂနီဆီယမ် စသည့်ဓာတ်များပါဝင်မှုပမာဏကိုလည်း သတ်မှတ်ထားသည်။
ထိုသတ်မှတ်ထားသည့် ဓာတ်သတ္ထုများ ပါဝင်မှု မရှိလျှင်လည်း ထိုရေပူစသည် ရေချိုးနိုင်သည့်ရေဖြစ်ပြီး နေရာအတော်များများတွင် "ရေပူစမ်း" ဖြစ်သည်ဟု သတ်မှတ်ကြသည်။
ထိုကဲ့သို့ သတ်မှတ်ချက်ကို ပြည့်မီခြင်းမရှိသည့် ရေပူစမ်းများသည် ကျန်းမာရေးအရအထောက်အကူပြုမှုအတွက် အကန့်အသတ်များ ရှိနိုင်သည်။
ရေပူစမ်းတွင် အမျိုးမျိုးသော ဓာတ်သတ္ထုများ၊ ဓာတုပစ္စည်းများ ပါဝင်ပါက ထိုရေအမျိုးအစားသည် မည်သည့်ရေအမျိုးအစားဖြစ်သည်ကို ဖော်ပြထားပြီး သတ်မှတ်ထားချက်နှင့်ကိုက်ညီသည့် သတ္ထုဓာတ်များပါဝင်ပါက ထိုရေသည် ကျန်းမာရေးအရ အကျိုးပြုမှုများစွာရှိသည့်ရေ ဖြစ်သည်။
ထိုကဲ့သို့ပါဝင်သည့်သတ္ထုအမျိုးအစားကိုလိုက်၍ ရေပူစမ်းအမျိုးအစားကို ဖော်ပြရာတွင် ဆာလဖာအွန်းဆန်း (硫黄泉, iō-sen) ၊ ဆိုဒီယမ်ကလိုရိုက်အွန်းဆန်း (ナトリウム泉, natoriumu-sen)၊ ဟိုက်ဒရိုဂျင်ကာဗွန်နိတ်အွန်းဆန်း (炭酸泉, tansan-sen) နှင့် အိုင်းယွန်းအွန်းဆန်း (鉄泉, tetsu-sen)စသည်ဖြင့် ဖော်ပြထားကြသည်။
သမိုင်းကြောင်း ဂျပန်နိုင်ငံတွင် လူများအွန်းဆန်းတွင် ရေစတင်ချိုးခဲ့သည့်အလေ့၏ အစောဆုံးအချိန်ကာလကို တိကျစွာ မသိရှိရပေ။
သို့သော် သမိုင်းမှတ်တမ်းများအရ ဤအလေ့သည် အနည်းဆုံး နှစ် ၁၃၀၀ မတိုင်မီက စတင်ခဲ့ကြောင်း ဖော်ပြသည်။
ရေပူစမ်းတွင် ရေချိုးခြင်းအကြောင်းအစောဆုံးဖော်ပြထားသည့် မှတ်တမ်းများတွင်မူ ဘုရင်များနှင့် နန်းတွင်းဘုရင့်ဆွေမျိုးမိသားစုများသည် အွန်းဆန်းတွင် အချိန်ကြာမြင့်စွာနေပြီး ရေချိုးလေ့ရှိသည်ဟု ဖော်ပြထားကြသည်။
တစ်ချိန်တည်းမှာပင် အွန်းဆန်းများသည် အထွတ်အမြတ်ထားရာနေရာများဖြစ်ကြပြီး ရောဂါဘယများပျောက်ကင်းစေသည့်ဂုဏ်သတ္တိရှိသည်ဟု ယုံကြည်ခဲ့ကြသည်။
ရှေးခေတ်အခါက အွန်းဆန်းများတွင် ရေချိုးခြင်းသည် ရောဂါများကို ပျောက်ကင်းစေနိုင်သည့် လေ့ကျင့်မှုတစ်ခုအဖြစ် လုပ်ဆောင်ခဲ့ကြသည်။
တစ်ခါတရံ အွန်းဆန်းများတွင် ကြာမြင့်စွာ တစ်ပတ်ကြာ စသည်ဖြင့် ရေစိမ်ခြင်းများ ပြုလုပ်ကာ ရောဂါများကို ကုသခဲ့ကြသည်။
၎င်းကို တိုးဂျိ (湯治) ဟု ခေါ်သည်။
အချို့သော သက်တမ်းအရင့်ဆုံးအွန်းဆန်းမှာ အဲဟိမဲစီရင်စုရှိ ဒိုးဂေါ့အွန်းဆန်း၊ ဝါခယာမစီရင်စုရှိ ရှိရဟမအွန်းဆန်း၊ ဟယောဂေါ့စီရင်စုရှိ အရိမအွန်းဆန်း တို့ ဖြစ်ကြသည်။
အဲဒိုခေတ်ကာလမတိုင်မီက ဘာသာရေးနှင့်ပတ်သက်ဆက်နွယ်၍ ဗုဒ္ဓဘာသာကျောင်းတော်များအနီးတွင် ရှိနေသည့် အွန်းဆန်းများကို ပိတ်ပင်ခဲ့သည်။
အဲဒိုခေတ်တွင်မူ အွန်းဆန်းများသည် ပုံမှန်လူတန်းစားများအကြားတွင် လူကြိုက်များလာခဲ့သည်။
ဤခေတ်ကာလတွင် လူအများသည် အွန်းများကို ဘာသာရေးနှင့် ကုသရေးအကြောင်းပြချက်ဖြင့် အသုံးပြုခြင်းထက် ရေချိုးကာ ကိုယ်လက်သန့်စင်ခြင်းနှင့် လူမှုဆက်ဆံရေးနှင့်ပတ်သက်သည့်အကြောင်းပြချက်ဖြင့် အသုံးပြုသည့် ဓလေ့သို့ ကူးပြောင်းလာခဲ့သည်။
ယခုခေတ်ကာလတွင်မူ ပြည်တွင်း ခရီးသွားသူများသည် အွန်းဆန်းများရှိသည့် မြို့များသို့ သွားရောက်လည်ပတ်ခြင်းကို ပြုလုပ်လာကြသည်။
၁၉၈၀ ခုနှစ်များကာလသည် ဂျပန်နိုင်ငံတွင် အွန်းဆန်းယဉ်ကျေးမှုထွန်းကားခဲ့သည့် ကာလ ဖြစ်သည်။
ထိုခေတ်ကာလထွန်းကားလာပြီးနောက်ပိုင်းတွင် ဂျပန်နိုင်ငံတွင် ညအချိန်ကာလတည်းခိုခန်းနှင့် ရေပူစမ်းအနားယူစခန်းများအရေအတွက်သည် လျော့နည်းလာခဲ့သည်။
သို့သော်လည်း ထိုကဲ့သို့ အွန်းဆန်းများရှိသည့် အပန်းဖြေမြို့များသို့ ခရီးသွားခြင်းအလေ့သည် ဂျပန်လူမျိုးများအကြားတွင် လက်ရှိအချိန်အထိ ရေပန်းစားလျက်ရှိသည်။
ကျားမသုံး အွန်းဆန်းများ thumb|ဟခိုနဲလမ်းညွှန်၊ ၁၈၁၁ ခုနှစ် ပုံမှန်အားဖြင့် အွန်းဆန်းများနှင့် ဆန်းတိုး (sentō) ရေချိုးအိမ်များတွင် အမျိုးသားနှင့် အမျိုးသမီးများသည် အတူတူပင် ရေချိုးသည့်အလေ့ရှိခဲ့သည်။
သို့သော် မဲဂျိခေတ်ကာလပြုပြင်ပြောင်းလဲရေးကာလအတွင်းတွင် အနောက်တိုင်းယဉ်ကျေးမှုသည် ဂျပန်နိုင်ငံသို့ ဝင်ရောက်လာသည်နှင့်တပြိုင်နက် အချို့သော လူမှုအဖွဲ့အစည်းများသည် ကျားမခွဲခြားမှုကို တိုက်တွန်းလာခဲ့သည်။
ဂျပန်နိုင်ငံအများပြည်သူသုံးရေချိုးကန်များတွင် လက်ရှိအချိန်၌ ကျားမအတူ ရေချိုးခြင်း (混浴, kon'yoku) ကို တားမြစ်ထားသည်။
ဒေသဆိုင်ရာအမိန့်များနှင့် စီရင်စုအပေါ်မူတည်ကာ ၇ နှစ်နှင့်အောက်ငယ်ရွယ်သည့် ကလေးများမှာမူ ဤတားမြစ်မှုမှ ကင်းလွတ်ခွင့်ရှိသည်။
厚生労働省「公衆浴場における衛生管理理要領等の改正について〔公衆浴場法〕」(生食発1210第1号)(Retrieved June 3 2024) https://www.mhlw.go.jp/web/t_doc?dataId=00tc5492&dataType=1&pageNo=1"サウナの男女混浴は法律でどうなってる？公衆浴場法・条例を調べてみた" retrieved June 3 2024"Tsurunoyu Onsen" Retrieved June 3 2024}}｢混浴ダメ！｣何歳から？ 10歳→7歳、国が通知 西日本新聞 Retrieved June 3 2024 ကိုယ်ပိုင်ရေချိုးခန်းကဲ့သို့ အသုံးပြုနိုင်သည့် အွန်းဆန်းများကို မိသားစုရေချိုးခန်း (家族風呂, kazokuburo) ဟု ခေါ်ပြီး ဂျပန်နိုင်ငံရှိ နေရာများစွာတွင် တွေ့နိုင်သည်။
၎င်းရေချိုးခန်းများကို ငှားရမ်းကာ ကျားမအတူ ရေချိုးခြင်းများ ပြုလုပ်နိုင်သည်။
"日帰り家族風呂を満喫するなら！知っておくべき混浴に関する条例" Retrieved June 3 2024 ဂျပန်ဘာသာစကားတွင် "အွန်းန" (女/おんな) သည် အမျိုးသမီး၊ "အိုတိုခို" (男/おとこ) သည် အမျိုးသားဟု အဓိပ္ပါယ်ရသည်။
ゆ နှင့် 湯 ဟူသည့် အက္ခရာနှစ်ခုသည် အသံထွက် "ယု" ဖြစ်ပြီး "ရေနွေး" ဟု အဓိပ္ပါယ်ရှိသည်။
ရေနွေးဖြင့်ရေချိုးခြင်းကို "အွန်းဆန်း" ဟု ခေါ်သည်။
ပုံမှန်အားဖြင့် နိုရန်း (暖簾/のれん) ဟုခေါ်သည့် လိုက်ကာများဖြင့် ရေပူစမ်းများကို ကာရံထားလေ့ရှိသည်။
ကျင့်ဝတ်ထုံးတမ်းများ သန့်ရှင်းစေခြင်း Sentō (ဆန်းတိုး) ရေချိုးအိမ် နှင့် အွန်းဆန်းတွင် ရေစိမ်ရေချိုးခြင်းမပြုမီ ခန္ဓာကိုယ်ကို ဆေးကြောသန့်စင်ရန် လိုအပ်သည်။
ရေချိုးသည့်နေရာများတွင် ခွေးခြေများ၊ ဘုံပိုင်ခေါင်းများ၊ မျက်နှာသစ်စင်များ၊ ဆပ်ပြာများ၊ ခေါင်းလျှော်ရည်များ စသည်တို့ကို ထားရှိပေးထားသည်။
အွန်းဆန်းအတွင်းသို့ ညစ်ပေနေသည့် သို့မဟုတ် ဆပ်ပြာကပ်ပေနေသည့် ခန္ဓာကိုယ်ဖြင့် ဝင်ရောက်ခြင်းကို တားမြစ်ထားသည်။
ရေစိမ်ခြင်းမပြုမီ ကိုယ်လက်သန့်စင်သည့်နေရာတွင် ဆေးကြောခြင်းမပြုသည့် ဆံပင်သည် ဆံသားများ ပျက်စီးနိုင်သည်။
အွန်းဆန်းများသည် အပန်းဖြေနေရာနှင့် ပတ်ဝန်းကျင်ဖြစ်သော်လည်း ဧည့်သည်များအနေဖြင့် ကိုလက်သန့်စင်သည့်နေရာရှိ ပစ္စည်းများကို သပ်ရပ်စွာ ပြုလုပ်ခြင်း၊ သန့်ရှင်းခြင်းများ ပြုလုပ်ရန် လိုအပ်သည်။
ရေကူးဝတ်စုံ ရေကူးဝတ်စုံဝတ်ကာ ဝင်ရောက်ခြင်း၊ သန့်စင်ဆေးကြောခြင်းများကို တားမြစ်ထားသည်။
အဝတ်မပါသည့် ဗလာကျင်းခန္ဓာကိုယ်ဖြင့် ဝင်ရောက်ရမည် ဖြစ်သည်။
သို့သော် အချို့သော ခေတ်နှင့်အညီပြုလုပ်ထားသည့် အွန်းဆန်းများတွင်မူ တစ်ခါသုံးရေကူးဝတ်စုံများကို ခွင့်ပြုထားသည်။
ထိုကန်များထဲတွင် အမျိုးသားအမျိုးသမီးအတူတကွ ဝင်ရောက်နိုင်သည်။
ဤရေကူးကန်များသည် ရှေးသမားရိုးကျရှိခဲ့သည့် အွန်းဆန်းများနှင့် မတူကွဲပြားပြီး ပြန်လည်ပြုပြင်ထားသည့် ပုံစံများ ဖြစ်သည်။
"温水プールが楽しい！西日本の温泉・お風呂テーマパーク15選" Retrieved June 4 2024"5 Swimwear-allowed Onsen Spots near Tokyo" JW Web Magazine Retrieved June 4 2024"Yunessun" Retrieved June 4 2024 တဘက် အွန်းဆန်းသို့ လာရောက်သည့် ဧည့်သည်များသည် သေးငယ်သည့် တဘက်တစ်ခုကို အသုံးပြုကာ ကိုယ်သုတ်ဝတ်အဖြစ် အသုံးပြုရမည် ဖြစ်သည်။
၎င်းကို အဝတ်လဲခန်းသို့ ပြန်လည်ဝင်ရောက်သည့်အခါတွင် စိုနေသည့် ခန္ဓာကိုယ်ကို သုတ်ရသည်။
ထို့အပြင် ကိုယ်လက်သန့်စင်သည့် နေရာမှ ရေချိုးကန်သို့ လာသည့်အခါတွင်လည်း အရှက်ကို ကာကွယ်သည့်အနေဖြင့် ခါးတွင် စည်းထားရာတွင်လည်း အသုံးပြုသည်။
တီဗွီအစီအစဉ်များစွာတွင် ထိုတဘက်ကို ဝတ်ဆင်ကာ ရေပူစမ်းအတွင်း ရေစိမ်ခြင်းများ ပြုသည်ကို မြင်တွေ့နိုင်သည်။
ဤသည်မှာ ပါဝင်သရုပ်ဆောင်သူများ၏ အရှက်ကို ကာကွယ်ရန်အတွက် ဝတ်ဆင်ကာ ရေစိမ်ခြင်းသာဖြစ်ပြီး လက်တွေ့တွင် ထိုကဲ့သို့ ဝင်ရောက်ခြင်းကို တားမြစ်ထားသည်။
ထိုကဲ့သို့ တဘက်ကို ဝတ်ဆင်ကာ ရေပူစမ်းသို့ ဝင်ရောက်ခြင်းသည် မသန့်ရှင်းသည့် အပြုအမူဟု သတ်မှတ်ထားသည်။
ပုံမှန်အားဖြင့် ရေစိမ်နေသည့်အခါတွင် တဘက်ကို ရေစိမ်ကန်၏ ဘေးတွင် ထားလေ့ရှိကြသည်။
ထိုသို့မဟုတ်ပါက ခေါက်ထားသည့် တဘက်များကို မိမိတိုု့၏ ခေါင်းပေါ်တွင် ပတ်ထားခြင်းဖြင့် ရေမစိုအောင် ထားရှိကြသည်။
တက်တူး ၂၀၁၅ ခုနှစ်တွင် ၅၆ ရာခိုင်နှုန်းသော အွန်းဆန်းလုပ်ငန်းများသည် တက်တူးပါရှိသည့် ဧည့်သည်များ အွန်းဆန်းအသုံးပြုခြင်းကို တားမြစ်ထားသည်။
တက်တူးပါရှိသည့် အသုံးပြုသူများကို ဝင်ရောက်ခွင့်တားမြစ်ခြင်းမှာ ယာကူဇာဂိုဏ်းဝင်များ ဝင်ရောက်မှုကို တားမြစ်နိုင်ရန်၊ ရာဇဝတ်မှုများ ဖြစ်ပွားမှုကို တားမြစ်နိုင်ရန်အတွက် ဖြစ်သည်။
၂၀၁၆ ခုနှစ်တွင် ဂျပန်နိုင်ငံခရီးသွားအေဂျင်စီသည် အွန်းဆန်းလုပ်ငန်းများကို တက်တူးပါရှိသည့် နိုင်ငံခြားသားခရီးသွားများကို အွန်းဆန်းအသုံးပြုခွင့်ပေးခြင်းဖြင့် နိုင်ငံ၏ ခရီးသွားလုပ်ငန်းကို မြှင့်တင်ကြရန် တိုက်တွန်းခဲ့သည်။
လုပ်ငန်းရှင်များအနေဖြင့် နိုင်ငံခြားခရီးသွားများကို အွန်းဆန်းအသုံးပြုခွင့်ပေးရန် ဆန္ဒရှိသော်လည်း ထိုကဲ့သို့ ခွင့်ပြုလိုက်ခြင်းဖြင့် ယာကူဇာဂိုဏ်းဝင်များ အွန်းဆန်းသို့ ဝင်ရောက်လာခြင်းကို ကာကွယ်နိုင်မှုအား ထိခိုက်မှုရှိမည်ကိုလည်း စိုးရိမ်မှုများ ရှိနေသည်။
သို့သော် တက်တူးကို လက်ခံသည့် အွန်းဆန်းများလည်း ရှိနေသေးသည်။
၂၀၁၅ ခုနှစ်တွင် ဂျပန်နိုင်ငံခရီးသွားအဖွဲ့အစည်းက ပြုလုပ်သည့် လေ့လာမှုတွင် ဟိုတယ်နှင့် တည်းခိုခန်းများတွင်ရှိသည့် ၃၀ ရာခိုင်နှုန်းကျော်သော အွန်းဆန်းများသည် တက်တူးပါသည့် ဧည့်သည်များကို ဝင်ရောက်ခွင့်ပြုထားသည်ဟု ဆိုသည်။
အခြားသော ၁၃ ရာခိုင်နှုန်းသော အွန်းဆန်းများမှာ တက်တူးပါရှိသည့် ဧည့်သည်များ၏ တက်တူးများကို ဖုံးအုပ်ခြင်းကဲ့သို့သော အစီအမံများဖြင့် ဝင်ရောက်ခွင့်ပြုထားသည်ဟု ဆိုကြသည်။
အချို့သော မြို့များရှိ အွန်းဆန်းများသည် ထိုကဲ့သို့ ဖုံးအုပ်စရာမလိုဘဲ ဝင်ခွင့်ပြုထားသည်။
ထိုကဲ့သို့ ခွင့်ပြုထားသည့် မြို့များတွင် ဟယောဂေါ့စီရင်စုရှိ ခိနဆခိအွန်းဆန်းနှင့် အိုးအိတစီရင်စုရှိ ဘက်ပုအွန်းဆန်းများ ပါဝင်သည်။
ခရီးသွားကဏ္ဍတိုးတက်လာသည်နှင့်အမျှ နိုင်ငံခြားသားခရီးသွားများလည်း တိုးတက်လာခဲ့သည်။
အချို့သော အွန်းဆန်းများသည် ယခင်က တက်တူးဖြင့် ဝင်ရောက်ခြင်းကို တားမြစ်ထားသော်လည်း နောက်ပိုင်းတွင် စည်းကမ်းများကို ဖြေလျော့ပေးခြင်း၊ သေးငယ်သည့် တက်တူးများဖြစ်ပါက ဝင်ရောက်ခွင့်ပြုခြင်း၊ တက်တူးများကို စတစ်ကာများကပ်ကာ ဖုံးအုပ်ပြီး ဝင်ရောက်ခွင့်ပေးခြင်းများ ရှိလာသည်။
အကျိုးကျေးဇူးများ အွန်းဆန်းတွင် ရေစိမ်ခြင်းဖြင့် ရရှိနိုင်သည့် ကျန်းမာရေးအကျိုးကျေးဇူးများစွာ ရှိသည်။
Onsen are particularly renowned for their relaxing and therapeutic effects. အွန်းဆန်းများသည် ပင်ပန်းနွမ်းနယ်မှုကို သက်သာစေခြင်းနှင့် အနာရောဂါများကို ပျောက်ကင်းခြင်း စသည့်ကောင်းကျိုးများဖြင့် လူသိများသည်။
ထိုကဲ့သို့ အကျိုးရှိသည်မှာ အပူချိန်၊ ဖိအား၊ ရေတွင်ပေါင်းစပ်ပါဝင်နေသည့် သတ္ထုဓာတ်များ စသည်တို့ကြောင့် ဖြစ်သည်။
၂၀၁၄ ခုနှစ် အွန်းဆန်းများဖြင့် နာမည်ကျော်သည့် ဘက်ပုမြို့ (Beppu) မြို့တွင် ပြုလုပ်ခဲ့သည့် လေ့လာမှုတစ်ခုတွင် ပုံမှန် အွန်းဆန်းတွင် ရေစိမ်ပေးပါက သွေးဖိအားကျဆင်းခြင်း၊ စိတ်ဓာတ်ကျဆင်းမှုနှုန်းကို လျော့ကျစေခြင်း၊ ကာလရှည်ကြာနာကျင်မှုများနှင့် ပင်ပန်းနွမ်းနယ်မှုကို သက်သာစေခြင်း စသည့်အကျိုးသက်ရောက်မှုများ ရှိသည်ကို တွေ့ရသည်။
အွန်းဆန်းများ ရှိသည့်အတွက် နာမည်ကြီးသည့် အခြားမြို့တစ်ခုဖြစ်သည့် အတမိမြို့ (Atami) တွင် စစ်တမ်းတွင်လည်း အွန်းဆန်းရှိသည့် အိမ်ရှိလူများသည် မရှိသည့်အိမ်ရှိလူမများနှင့် နှိုင်းယှဉ်ပါက သွေးဖိအားနှင့်ပတ်သက်သည် ရောဂါကုသရမှု နည်းပါးသည်ကို တွေ့ရသည်။
အွန်းဆန်းများသည် အမျိုးအစားများစွာရှိပြီး ကာဗွန်နစ်အက်စစ်ပါဝင်သည့် အွန်းဆန်း၊ သံဓာတ်ပါဝင်သည့် အွန်းဆန်း၊ အက်ဆစ်ဓာတ်ပါဝင်သည့် အွန်းဆန်း၊ အနံ့ပြင်းသည့် ဆာလဖာပါဝင်သည့် အွန်းဆန်းနှင့် အခြားအွန်းဆန်းများလည်း များစွာရှိသေးသည်။
အွန်းဆန်းတစ်ခုချင်းစီသည် အမျိုးအစားပေါ်မူတည်ကာ မတူညီသည့် ကျန်းမာရေးကောင်းကျိုးရှိသည်ဟု ယုံကြည်ကြသည်။
ဥပမာအားဖြင့် ကာဗွန်နစ်အက်စစ်ပါဝင်သည့် အွန်းဆန်းသည် အသားအရေကို ချောမွေစေသည့် အာနိသင်ရှိသည်။
အွန်းဆန်းလုပ်ငန်းများဘက်မှလည်း မိမိတို့၏ အွန်းဆန်းကို လာရောက်အသုံးပြုပါက များစွာသော ကျန်းမာရေးနှင့် အလှအပဆိုင်ရာ ကောင်းကျိုးများရှိသည်ဟု ကြော်ညာလေ့ရှိသည်။
အချို့သော အွန်းဆန်းများရှိ ရေများသည် သောက်သုံးနိုင်ကြသည်။
စီရင်စုမှ အွန်းဆန်းမှရေကို သောက်သုံးရန်စိတ်ချရသည်ဟု သတ်မှတ်ထားပါက သောက်သုံးနိုင်သည်။
ထိုသောက်သုံးနိုင်သည့် ရေသည် သတ်မှတ်ထားသည့် နေရာမှရယူထားသည့် ရေဖြစ်ကာ ရေချိုးရာတွင်အသုံးပြုသည့်ရေအရင်းအမြစ်နှင့် ခွဲခြားထားသည်။
သတ္ထုဓာတ်များပေါကြွယ်ဝစွာပါဝင်နေသည့် အွန်းဆန်းရေသည် သွေးအတွင်းသံဓာတ်လျော့နည်း၍ ဖျော့တော့သည့်ရောဂါ သို့မဟုတ် ဝမ်းချုပ်သည့်ရောဂါများကို သက်သာစေသည်ဟု ယုံကြည်ကြသည်။
အခက်အခဲများ ဂျပန်နိုင်ငံ၏ အွန်းဆန်းဥပဒေအမှတ် (၁၈) အပိုဒ် (၁) တွင် အွန်းဆန်းများမှ ရေများသောက်သုံးခြင်း၊ ရေစိမ်ခြင်းများနှင့် ပတ်သက်သည့် ဓာတ်မတည့်ကြောင်းအမှတ်အသားများ၊ သတိပြုရန်များကို ဖော်ပြထားသည်။
သို့သော်လည်း သန်းပေါင်းများစွာသော ဂျပန်လူမျိုးများသည် ထိုဘေးထွက်ဆိုးကျိုးနှင့် ပတ်သက်သည့် သတိပေးချက်များကို သတိထားမှုနည်းပါးကြသည်။
ထို့အတွက်ကြောင့် အွန်းဆန်းများ အသုံးပြု၍ ဖြစ်ပေါ်လာသည့် ဘေးထွက်ဆိုးကျိုးများသည်လည်း ယခုအချိန်ထိတိုင် ရှိနေသေးသည်။
ဥပမာအားဖြင့် သွေးဖိအားမြင့်မားလာခြင်း သို့မဟုတ် နှလုံးနှင့်ပတ်သက်သည့်ရောဂါများ ဖြစ်ပွားခြင်းတို့ ဖြစ်သည်။
ရေဆိုးစွန့်ပစ်သည့်စနစ် ကောင်းမွန်ခြင်းမရှိသည့် အွန်းဆန်းများတွင် Legionella ဘတ်တီးရီးယားကို တွေ့ရသည်။
ဥပမာအားဖြင့် ၂၀၀၂ ခုနှစ်တွင် မိယဇခိစီရင်စုတွင် ရှိသည့် အွန်းဆန်းတစ်ခုတွင် လူ ၂၉၅ ဦး Legionella ဘတ်တီးရီးယားပိုး ဝင်ရောက်ခံရခဲ့ပြီး ၇ ဦး အသက်ဆုံးပါးခဲ့သည်။
ရေဆိုးစွန့်ပစ်သည့်စနစ်ကောင်းမွန်ခြင်းမရှိသည့် အွန်းဆန်းများ၏ ပွင့်လင်းမှုရှိစွာ ဖော်ပြမှုမရှိခြင်းသည် အွန်းဆန်းလုပ်ငန်းများနှင့် ၎င်းတို့၏ ဂုဏ်သတင်းကို ထိခိုက်စေမှုများလည်း ရှိသည်။
ကမ္ဘာတစ်ဝှမ်းရှိ ပူနွေးသည့် ရေများတွင် ကူးစက်တတ်သည့်ရောဂါများ ဖြစ်ပွားလေ့ရှိသည်ကို ထုတ်ပြန်ချက်များတွင် တွေ့ရသည်။
ဥပမာအားဖြင့် Naegleria မျိုးစိတ်များကဲ့သို့သော သက်ရှိများ ဖြစ်သည်။
လက်ရှိကာလတွင် ရေပူစမ်းများရှိ ရေများတွင်လည်း ထိုNaegleria မျိုးစိတ်များ ရှိနေသည်ကို တွေ့ရသည်။
Naegleria fowleri များသည် သေစေနိုင်သည့် ရောဂါများကိုပင် ဖြစ်ပွားစေနိုင်သည်။
သို့သော်လည်း ဂျပန်နိုင်ငံ၏ မှတ်တမ်းများအရ ထိုကဲ့သို့ကူစက်မှုဖြစ်ပွားခဲ့ခြင်းသည် ငါကြိမ်အောက်သာ ရှိခဲ့သည်။
အွန်းဆန်းများတွင် ရှရာ၊ အနာ နှင့် ဒဏ်ရာများ ရှိပါက အွန်းဆန်းတွင် ရေစိမ်ခြင်းမပြုရန် သတိပေးစာများ ကပ်ထားကြသည်။
ထို့အပြင် မကြာသေးမီကာလမှစတင်၍ အွန်းဆန်းများတွင် ရောဂါကူးစက်ခြင်းကို ကာကွယ်ရန် ရေတွင် ကလိုရင်း ခပ်ထားကြသည်။
အချို့အွန်းဆန်းများမှာမူ ရေကို မူလသဘာဝအတိုင်း ထားရှိကြသည်။
ကလိုရင်းမခပ်ထားသည့် ရေများကို လဲလှယ်ခြင်းမပြုဘဲ ထိုအစား ရေကန်ကို နေ့စဉ်သန့်ရှင်းမှုများ ပြုလုပ်ကြသည်။
ကြိုတင်ကာကွယ်သည့်အနေဖြင့် မှန်ကန်သည့်အသုံးပြုနည်းဖြင့် အသုံးပြုပါက ထိုကဲ့သို့သော ကူးစက်မှုများကို ကာကွယ်နိုင်သည်။
ဥပမာအားဖြင့် ရေအောက်သို့ ဦးခေါင်းနှစ်ကာ ရေချိုးရေစိမ်ခြင်းကို ရှောင်ရှားခြင်းနှင့် ရေစိမ်ကန်သို့ မဝင်ပြီ သေသေချာချာ သန့်ရှင်းအောင်ဆေးကြောခြင်းတို့ ဖြစ်သည်။
အချို့သော အွန်းဆန်းများတွင် ချောင်းမြောင်းကြည့်ခံရသည့် အမှုများလည်း ဖြစ်ပွားခဲ့သည်။
ဂျပန်တိုင်းသတင်းစာ၏ ဖော်ပြချက်အရ ဂျပန်နိုင်ငံရှိ အချို့သောစီရင်စုများတွင် ရေစိမ်မည့်သူများအနေဖြင့် ရေကူးဝတ်စုံဝတ်ကာ အသုံးပြုရန် သတ်မှတ်လိုက်ခြင်းဖြင့် ထိုကဲ့သို့သော အမှုများ လျော့ပါးလာသည်ဟု ဆိုထားသည်။
၂၀၂၁ ခုနှစ်တွင် အခန်းပြင်ရေစိမ်ခန်းတွင် ရေချိုးနေသူများ၏ ရုပ်ပုံများကို ခိုးရိုက်သည့် လူများစွာသည် အုပ်စုဖွဲ့ကာ ကျူးလွန်ခဲ့သဖြင့် အဖမ်းခံခဲ့ရသည်။
"盗撮のカリスマ"斎藤果林容疑者が逮捕 犯行グループの一員が明かす"卑劣な手口"「若い女性が集まる連休にはグループで"温泉盗撮旅"へ Bunshun Online (in Japanese) May 1 2022. Retrieved June 3 2024. "「盗撮のカリスマ」率いるグループ16人摘発...男「30年前から1万人は盗撮」" Yomiuri Shimbun (in Japanese) February 2 2023. Retrieved June 3 2024. ရေချိုးသည့်နည်းလမ်းများ အများသုံးနိုင်ပြီး အရွယ်အစားကြီးသည့်ရေချိုးကန်များ (大浴場, daiyokujō) နှင့် အခန်းပြင်ရေချိုးကန်များ (露天風呂, roten-buro) သည် အသုံးပြုသူများ ခံစားနိုင်စေရန်အတွက် ဝန်ဆောင်မှုပုံစံအမျိုးမျိုးရှီကြသည်။
ဥပမာအားဖြင့် - ရေတံခွန်ရေချိုးကန် (打たせ湯, utase-yu) - ရေနွေးသည် အမြင့်နေရာမှ ကျဆင်းလာပြီး ထိုရေ၏ ဖိအားကြောင့် နှိပ်နယ်ပေးသကဲ့သို့ ခံစားရအောင် ဆောင်ရွက်ထားသည်။
thumb|Utase-yu waterfall bath at Tarutama Onsen (垂玉温泉) ရေနွေးငွေ့ရေချိုးကန် (蒸し湯, mushi-yu) - သေးငယ်သည့် အခန်းထဲတွင် အွန်းဆန်းမှထွက်လာသည့် ရေနွေငွေ့များ ပျံတက်နေပြီး အသုံးပြုသူသည် မိမိ၏ ခန္ဓာကိုယ်နှင့် လည်ပင်းကို ရေတွင်စိမ်၊ ဦးခေါင်းကို ဖော်ထားကာ အသုံးပြုသည့်နည်း ဖြစ်သည်။
ချွေးထုတ်ခန်း (Sauna) ကို အသုံးပြုခြင်းနှင့် ဆင်တူသည့် အကျိုးသက်ရောက်မှု ရှိသည်။
အိပ်ချိုးရေကန် (寝湯, ne-yu) - ဤရေကန်သည် စောက်တိမ်ပြီး လဲလျောင်းကာ ချိုးရသည့် ပုံစံ ဖြစ်သည်။
ထို့အတွက် အိပ်လျက် အသုံးပြုနိုင်သည်။
သို့သော် အပူချိန်လွန်ကဲမှုကို သတိပြုရန် လိုအပ်သည်။
အရှိယု(足湯, ashi-yu) - ဤရေစိမ်ကန်ကိုမူ အဓိကရေစိမ်ကန်နှင့် ခွဲထားထားရှိသည်။
ဤရေစိမ်ကန်သည် ပုံမှန်အားဖြင့် အသုံးပြုခ အခမဲ့ ဖြစ်သည်။
အသုံးပြုသူများသည် အဝတ်အစားဝတ်ဆင်ထားလျက်ပင် အသုံးပြုနိုင်ပြီး မိမိ၏ ခြေထောက်နှင့် ခြေဖဝါးများကို ရေတွင်စိမ်ကာ အသုံးပြုရသည်။
သဲရေချိုးကန်(砂湯, suna-yu) - အသုံးပြုသူသည် သဲထဲတွင် လဲလျောင်းကာ သို့မဟုတ် ခန္ဓာကို တစ်စိတ်ပိုင်းကို နှစ်မြုပ်ကာ အသုံးပြုရသည်။
ထိုသဲသည် အွန်းဆန်းရေ သို့မဟုတ် အခြားအရင်းအမြစ်မှ ရေဖြင့် အပူပေးထားသည်။
အသုံးပြုသည့်အချိန်တွင် ယုခတ (Yukata) ကို ဝတ်ဆင်လေ့ရှိပြီး ကျားမ အတူတူ အသုံးပြုနိင်သည်။
ဂန်းဘန်းယောခု (岩盤浴) သည် အပူပေးထာသည့် ကျောက်တုံးများပေါ်တွင် လဲလျောင်းကာ အသုံးပြုရသည်။
အသုံးပြုသူသည် ဂျပန်တို့၏ အခန်းတွင်းဝတ်ဆင်သည့် အဝတ်တစ်မျိုးဖြစ်သည့် "ခန်းနိုင်းဂိ" (館内着) ကို ဝတ်ဆင်ရသည်။
ကျားမအတူတူ အသုံးပြုနိုင်သည်။
ဂန်းဘန်းယောခုကို ပုံမှန် အဝတ်ဗလာဖြင့် အသုံးပြုရသည့် အွန်းဆန်းအခန်းများနှင့် ခွဲခြားထားရှိသည်။
ချွေးထုတ်ခန်းများ (Sauna) ကို တစ်ခါတရံ အွန်းဆန်းများတွင် တွေ့ရတတ်သည်။
အတော်လေးအေးသည့် အခန်းဖြစ်သည့် မိဇုဘုရို (水風呂) သည် ချွေးထုတ်ခန်းများ၏ အပြင်ဘက်တည့်တည့်တွင် ရှိသည်။
မိဇုဘုရိုများကို အသုံးပြုသူများအနေဖြင့် အလျင်အမြန် အအေးခံချင်သည့်အခါတွင် အသုံးပြုကြသည်။
ရေနွေးစိမ်ခြင်း၊ ချွေးထုတ်ခန်းဝင်ခြင်းနှင့် မိဇုဘုရိုသို့ဝင်ကာ အအေးခံခြင်း ဤလုပ်ငန်းစဉ်ကို ဂျပန်ဘာသာစကားဖြင့် တိုတိုနိုအု (ととのう) ဟု ခေါ်ပြီး လန်းဆန်းစေပြီး ကျန်မာရေးအရအကျိုးကျေးဇူးများ ရှိသည်ဟု ယုံကြည်ကြသည်။
အောက်ခြေမှတ်စု ကိုးကား ကဏ္ဍ:ဂျပန် ယဉ်ကျေးမှု။
ချောခိုင်းတောင် (鳥海山, Chōkai-san or Chōkai-zan) သည် ဂျပန်နိုင်ငံ၊ တိုးဟိုခုဒေသ၊ ယမဂတမြို့နှင့် အခိတမြို့တို့၏ နယ်နိမိတ်ပေါ်တွင် တည်ရှိနေသည့် လှုပ်ရှားနေသည့်မီးတောင် ဖြစ်သည်။
အမြင့် ၂၂၃၆ မီတာ (၇၃၃၆ ပေ) ရှိသည်။
တောင်သည် အချိုးညီညီရှိကာ ကြီးမားသည့်အတွက် ဤတောင်ကို ဒဲဝဖုဂျိDewa Fuji (出羽富士), အခိတဖုဂျိ kita Fuji (秋田富士) သို့မဟုတ် ရှောနိုင်းဖုဂျိ Shōnai Fuji (庄内富士) ဟူ၍ ကြည့်ရှုသူများ၏ နေရာဒေသပေါ်မူတည်ကာ အမျိုးမျိုး ခေါ်ကြသည်။
ဤတောင်သည် ဂျပန်နိုင်ငံ၏ ထင်ရှားသည့် တောင် ၁၀၀ စာရင်းတွင်သာမက ဂျပန်နိုင်ငံ၏ ထင်ရှားသည့် ရှုခင်းနေရာ ၁၀၀ တွင်လည်း ပါဝင်သည်။
ချောခိုင်းခိုခုတဲအိအမျိုးသားဥယျာဉ်အတွင်းတွင် တည်ရှိနေသည့်တောင် ဖြစ်သည်။
ဂျပန်နိုင်ငံ၏ သမိုင်းဝင်နေရာတစ်ခုအဖြစ်သာမက ရှင်းတိုးဘာသာ၏ ဂိုဏ်းခွဲဖြစ်သည့် ရှုဂန်းဒိုး Shugendō ကို သက်ဝင်ယုံကြည်ကြသူများသည် ဤတောင်ကို မြင့်မြတ်သည့်တောင်တစ်ခုအဖြစ် သတ်မှတ်ကြသည်။
တောင်တွင် ချောခိုင်းဆန်း အိုးမိုနိုအိမိနတ်ကျောင်းတော်လည်း ရှိသည်။